CELEX: 31986R2788
Language: el
Date: 1986-09-09 00:00:00
Title: Κανονισμός (ΕΟΚ) αριθ. 2788/86 της Επιτροπής της 9ης Σεπτεμβρίου 1986 για την τροποποίηση των κανονισμών (ΕΟΚ) αριθ. 279/75 και (ΕΟΚ) αριθ. 3130/73 περί καθιερώσεως των λεπτομερειών εφαρμογής διαγωνισμού για την επιστροφή και την εισφορά κατά την εξαγωγή στον τομέα των σιτηρών

Avis juridique important

|

31986R2788

Κανονισμός (ΕΟΚ) αριθ. 2788/86 της Επιτροπής της 9ης Σεπτεμβρίου 1986 για την τροποποίηση των κανονισμών (ΕΟΚ) αριθ. 279/75 και (ΕΟΚ) αριθ. 3130/73 περί καθιερώσεως των λεπτομερειών εφαρμογής διαγωνισμού για την επιστροφή και την εισφορά κατά την εξαγωγή στον τομέα των σιτηρών  

Επίσημη Εφημερίδα αριθ. L 257 της 10/09/1986 σ. 0032

***** ΚΑΝΟΝΙΣΜΟΣ (ΕΟΚ) αριθ. 2788/86 ΤΗΣ ΕΠΙΤΡΟΠΗΣ  της 9ης Σεπτεμβρίου 1986  για την τροποποίηση των κανονισμών (ΕΟΚ) αριθ. 279/75 και (ΕΟΚ) αριθ. 3130/73 περί καθιερώσεως των λεπτομερειών εφαρμογής διαγωνισμού για την επιστροφή και την εισφορά κατά την εξαγωγή στον τομέα των σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2),  τον κανονισμό (ΕΟΚ) αριθ. 2746/75 του Συμβουλίου της 29ης Οκτωβρίου 1975 περί των γενικών κανόνων για τη χορήγηση επιστροφών κατά την εξαγωγή και περί των κριτηρίων καθορισμού του ύψους τους (3), και ιδίως το άρθρο 5 παράγραφος 2,  τον κανονισμό (ΕΟΚ) αριθ. 2747/75 του Συμβουλίου της 29ης Οκτωβρίου 1975 που προσδιορίζει τους γενικούς κανόνες οι οποίοι εφαρμόζονται σε περίπτωση διαταραχής της αγοράς (4), όπως τροποποιήθηκε τελευταία από τον κανονισμό (ΕΟΚ) αριθ. 2560/77 (5), και ιδίως το άρθρο 2 παράγραφος 2,  Εκτιμώντας:  ότι οι λεπτομέρειες εφαρμογής της διαδικασίας διαγωνισμών θεσπίσθηκαν, όσον αφορά τον καθορισμό της επιστροφής κατά την εξαγωγή, από τον κανονισμό (ΕΟΚ) αριθ. 279/75 της Επιτροπής (6), όπως τροποποιήθηκε από τον κανονισμό (ΕΟΚ) αριθ. 2944/78 (7), και, όσον αφορά τον καθορισμό της εισφοράς κατά την εξαγωγή, από τον κανονισμό (ΕΟΚ) αριθ. 3130/73 της Επιτροπής (8), όπως τροποποιήθηκε από τους κανονισμούς (ΕΟΚ) αριθ. 278/75 (9) και (ΕΟΚ) αριθ. 771/75 (10)·  ότι είναι σκόπιμο να προβλεφθεί ότι οι προσφορές πρέπει να γίνονται σε ECU και όχι στο νόμισμα τους κράτους μέλους στο οποίο απευθύνεται η προσφορά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το άρθρο 2 παράγραφος 2 στοιχείο δ) του κανονισμού (ΕΟΚ) αριθ. 279/75 αντικαθίσταται από το ακόλουθο κείμενο:  «δ) το ποσό της επιστροφής κατά την εξαγωγή ανά τόνο σε ECU».  2. Το άρθρο 2 παράγραφος 2 στοιχείο δ) του κανονισμού (ΕΟΚ) αριθ. 3130/73 αντικαθίσταται από το ακόλουθο κείμενο:  «δ) το ποσό της εισφοράς κατά την εξαγωγή ανά τόνο σε ECU».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Σεπτεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 139 της 24. 5. 1986, σ. 29.  (3) ΕΕ αριθ. L 281 της 1. 11. 1975, σ. 78.  (4) ΕΕ αριθ. L 281 της 1. 11. 1975, σ. 82.  (5) ΕΕ αριθ. L 303 της 28. 11. 1977, σ. 1.  (6) ΕΕ αριθ. L 31 της 5. 2. 1975, σ. 8.  (7) ΕΕ αριθ. L 351 της 15. 12. 1978, σ. 16.  (8) ΕΕ αριθ. L 319 της 20. 11. 1973, σ. 10.  (9) ΕΕ αριθ. L 31 της 5. 2. 1975, σ. 7.  (10) ΕΕ αριθ. L 77 της 26. 3. 1975, σ. 13.